PATVIRTINTA

 Raseinių rajono savivaldybės tarybos

 2020 m. d.

 sprendimu Nr. TS-

**RASEINIŲ RAJONO BENDROJO UGDYMO MOKYKLŲ ABITURIENTŲ APDOVANOJIMŲ UŽ BRANDOS EGZAMINŲ REZULTATUS**

 **NUOSTATAI**

**I SKYRIUS**

**BENDROSIOS NUOSTATOS**

1. Raseinių rajono bendrojo ugdymo mokyklų abiturientų apdovanojimų už brandos egzaminų rezultatus nuostatai (toliau – Nuostatai) reglamentuoja abiturientų apdovanojimų (toliau – Apdovanojimai) už brandos egzaminų rezultatus skyrimo Raseinių rajono bendrojo ugdymo mokyklų (toliau – mokykla) abiturientams (toliau – abiturientas) sąlygas, Apdovanojimų skyrimo tvarką.
2. Apdovanojimo tikslas – pagerbti abiturientus už gautus aukščiausius (šimto balų) brandos egzaminų rezultatus ir Raseinių rajono vardo garsinimą.
3. Apdovanojimo dydis – 100 eurų už kiekvieną gautą šimto balų brandos egzaminų įvertinimą. Abiturientui, gavusiam penkis ar daugiau šimto balų brandos egzaminų įvertinimus, papildomai skiriama 500 eurų suma.
4. Apdovanojimas mokamas iš Raseinių rajono savivaldybės biudžeto lėšų.

**II SKYRIUS**

**APDOVANOJIMO SKYRIMO SĄLYGOS IR TVARKA**

1. Apdovanojimas skiriamas kasmet Raseinių rajono mokyklų abiturientams, kurie einamaisiais metais gavo aukščiausius brandos egzaminų įvertinimus;
2. Abiturientas, gavęs 100 balų įvertinimą (us), Raseinių rajono savivaldybės (toliau – Savivaldybė) administracijai pateikia laisvos formos prašymą dėl Apdovanojimo skyrimo, kuriame nurodo banko sąskaitą, į kurią bus pervedama piniginė suma.
3. Mokykla Savivaldybės administracijai pateikia informaciją apie abiturientus, kurie gavo šimto balų brandos egzaminų įvertinimus.
4. Abituriento atitiktį Apdovanojimo skyrimo sąlygoms vertina Savivaldybės administracijos Švietimo ir sporto skyrius. Savivaldybės administracijos Švietimo ir sporto skyrius teikia siūlymą Savivaldybės administracijos direktoriui dėl Apdovanojimų skyrimo.
5. Apdovanojimai skiriami Savivaldybės administracijos direktoriaus įsakymu.
6. Abiturientui, gavus 100 balų įvertinimą, įteikiama Savivaldybės mero padėka.

**III SKYRIUS**

**BAIGIAMOSIOS NUOSTATOS**

1. Abituriento pateikti asmens duomenys (atsiskaitomosios sąskaitos numeris) tvarkomi vadovaujantis Asmens duomenų teisinės apsaugos įstatymu ir Bendruoju duomenų apsaugos reglamentu.
2. Mokyklų vadovų paskirti asmenys su Nuostatais pasirašytinai supažindina visus einamųjų metų abiturientus ne vėliau kaip iki einamųjų metų rugsėjo 30 d.
3. Apdovanojimų gavėjų vardai, pavardės, gautų aukščiausių įvertinimų skaičius, mokyklos pavadinimas skelbiami Savivaldybės interneto svetainėje.
4. Už Nuostatų įgyvendinimą atsakingas Švietimo ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_